
Mali predgovor. 


Dobra knjiga vrijedna je zlata. Slična je ona mudru 
učitelju, koji vješto progovara umu i srcu čovjekovu. 
Dobra knjiga imade u sebi silu toga, što može oboga¬ 
titi um znanjem, a srce plemenštinom i dobrotom. Imade 
ti mnogo ljudi, koji imadu upravo dobrim knjigama za¬ 
hvaliti, što su se navratili na put kreposti. Svetomu 
Augustinu poskorilo je popravak i poboljšanje čitanje 
Svetoga Pisma, a sveti Ignacije Lojola odlučio je vjerno 
Bogu služiti čitajući „Život Isusa i svetih". Da budu 
tri primjera, navest ću ti još svetoga Kolumbina. Bio ti 
je Kolumbin plemić i načelnik grada Sijene u Italiji. 
Jednom dođe o podne kući iz vijećnice. Objed nije bio 
još gotov, a on se stane silno ljutiti. Supruga mu do¬ 
baci knjigu, da mu prije prođe vrijeme. On baci srdito 
knjigu na pod, ali je kasnije ipak digne i počne čitati. 
Radila je ta knjiga o životu svetih. Čitanje te knjige 
tako se dojmi Kolumbina, da je sasvim promijenio vla¬ 
danje i sveto živio. Tako hoće i ova knjiga, što je imaš 
pred sobom, da ti bude od koristi. 

Što dakle želi ova knjižica od tebe? Ništa drugo 
nego da je pročitaš i poslušaš. Ona hoće da te iz života i 
primjera drugih ljudi pouči, kako ti treba živjeti, ako 
želiš imati mirnu i čistu savjest, ako želiš da te vole i 
da te ljube i Bog i ljudi. 







U tvome budućem životu treba ti dvoje: vjera u 
Boga i ljubav prema njemu. Treba ti žive i stalne vjere, 
da ne kloneš u životu i da se ne daš smesti ni zavesti 
ni opakim govorima ni pokvarenim knjigama ni zavod¬ 
ljivim primjerima. Treba ti ljubavi prema Bogu, koja 
čini, da živiš prema svetoj vjeri i da se u svemu živom 
vjerom podvrgavaš svetomu zakonu Božjemu. Na to 
dvoje, na vjeru i ljubav hoće da te potaknu pjesmice i 
crtice, koje su nanizane u ovoj knjižici. Zato uzmi ovu 
knjižicu u ruke s ozbiljnom nakanom. Ne čitaj mnogo 
crtica i pjesmica u jedan mah, na jedan put. Pročitaj, 
recimo, jedno štivo, pa se zamisli, je li ti je razumljivo 
i je Ii odgovara tvoje življenje onoj nauci, koju ti po¬ 
daju pojedina štiva. 

Poslušaj, pa ti ne će biti žao! Naučit ćeš se mnogo 
lijepa, uputit ćeš se, kako ti se valja vladati, da omiliš 
Bogu i čestitim ljudima. U to ime dovikujem: Uzmi 
pa čitaj! 

Bogu. 



red tobom, vječni Bože, 

Na zemlju padam niče, 

Da duh mi smjerno može 
Tu tvoje častit lice. 


Ti Bog si vjekoviti 
I Tvorac svemogući; 

Ja stvor sam jadoviti, 
Po zemlji crv gmižući. 

Ti reče: svjetlo budi! 

U blistu svemir sinu, 
Na svakoj zemlje grudi 
Razagna crnu tminu. 

Moć tvoja sveta htjede, 
Da narod izabrani 
Sve izbavi se biede, 
Kom Misir njega dini. 


Gle, Faron se trgnu, 

Ne pušta narod poći... 

A1 u zlo sam se vrgnu: 

Pred tvojom klonu moći! 

Kad narod se je stao 
Da diže proti tebi, 

Tad zemlja zinu, jao, 

1 sve se, sve se snebi. 

A1 ponajvećma sinu 
Sva tvoja, Bože, snaga 
U vječnom tvome Sinu, 

Tom vrelu svega blaga. 

On s nas prokletstvo snimi, 
Što skrivio ga Adam, 

Za braću on nas primi, 

Mah dade novim nadam. 

Oj, kolike li moći, 

Kad On na križnom drvu 
Svu svoju krv istoči 
U korist zemlje crvu! 

Oj, kolike li moći, 

Kada no se ustb 
Iz grobne je noći 
1 grieh svlado uz to! 

Pred tobom zato, Bože, 

Tu daj mi padat niče, 

Da duh mi jednom može 
Viek gledat tvoje lice! 



I! 

Misli na vječnost! 

||fednom dođe k svetomu Filipu Neriju neki đak i umoli 
ga za milostinju, za potporu. Filip Nerij bijaše ve- 
* liki prijatelj mladeži, pa mu drage volje udijeli nešto 
novca, a za tim se upusti s mladićem u razgovor. Svetac 
naime upita đaka, što bi on htio da postane. Đak mu 
odgovori, da bi rado postao odvjetnikom. Sveti ga Filip 
na to zapita: a što onda? Mladić mu odvrati: „Onda 
ću svojom rječitošću privrijediti mnogo novaca". Svetac 
nastavi opet: ,,A što onda?" Đak mu reče: „Onda ću 
pod stare dane provoditi udobno življenje." Svetac po¬ 
novi opet isto pitanje i progovori opet: ,,A što onda?" 
Mladić se sada zamisli, snuždi i promuca tugaljivim 
glasom: „Onda ću jednom umrijeti." A sv. Filip upita 
opet: ,,A što onda?" Mladić zašuti, ne reče ni riječi 
i ode zamišljeno i nujno iz sobe svetoga Filipa Nerija. 
One riječi ,,a što onda?" zujale su mu uvijek u ušima. 
Na njih bi često mislio. One su ga opominjale na nje¬ 
govo vječno određenje, na spasenje njegove duše. Zato 
i postade od njega pobožan i krepostan čovjek. 

* 

* * 

Jest! Tvoj život na zemlji priprava je za drugi, 
vječni život. Stoga moraš tako živjeti, da si u ovom 
životu osiguraš vječno blaženstvo. Nit će se tvoga ži¬ 
vota jadnom prekinuti, tijelo će ti staviti u grob, ali će 
duša i onda živjeti i poći na sud pred pravednoga Boga. 
Onda će se pitati, kakvo ti je bilo življenje, da li Bogu 
ugodno ili njemu odvratno. Treba dakle da tako živiš, 
da brinući se za svoj svakidašnji život ne odnemariš 
spasenja svoje duše. Veli bo sam Spasitelj: Što koristi 
čovjeku, ako sav svijet dobije, a izgubi svoju dušu? 
Zato ne zaboravi nikada Boga i nebeske nagrade, koja 
ti je određena, ako kreposno proživiš dane svoga života. 
Kakav život, takva smrt; kakva smrt, takva vječnost. 


I 

III. 

Bez vjere u Boga nema poštenja. 

francuski vijećnik Reno dođe jednom u Pariz. Kako 
^ ' je morao ostati dulje vrijeme u tome gradu, iznajmi 
u jednoj velikoj gostionici ili svratištu više soba. 
Stanarina je za mjesec dana iznosila blizu 150 kruna, 
a morala se je unaprijed plaćati. Gospodar one gosti¬ 
onice upita vijećnika primajući novce, da li treba po¬ 
tvrdu t. j. namiru. Vijećnik na to reče: „Takvo što nije 
nužno kod ljudi, koji vjeruju u Boga". Vlasniku svra- 
tišta ne svidje se vijećnikova izjava, pa primijeti pod¬ 
rugljivo: „Što? Zar vi u istinu vjerujete u Boga?" Reno 
odvrati: „To se samo po sebi razumijeva! Valja da i 
vi vjerujete?" Gospodar gostionice otpovrne: „Ne, ja ne 
vjerujem u Boga!" Čuvši to reče vijećnik: ,,E, ako je 
tako, onda mi svakako izdajte potvrdu, da ste primili 
novac." 

* * 

* 

Činit će ti se možda čudno, što ima ljudi, koji ne 
vjeruju u Boga. Ima ti, ima takvih nesretnika. Zovemo 
ih bezvjerci ili bezbošci. Bog je dao čovjeku razum, 

kojim ga može spoznati, dao mu je slobodnu volju, 
kojom može za istinu priznati ono, što je razum upoznao. 
No ima ti nekih oholih ljudi, koji ne će da priznadu 
istinu, koji svojevoljno zatvoraju oči pred žarkim suncem. 
Takvi se ljudi ne mogu spasti, ako se prije smrti ne 
dozovu k pameti, ali takvi ljudi ne mogu biti ni savjesni, 
ni pošteni. Ta, molim te, što će ih odvraćati od zla? 
Zar savjest? 0 ne, ona je bez vjere u Boga slaba, da, 
nikakova! Što će ih krijepiti u neprilikama i poteško¬ 
ćama života? Ništa! Što će ih sprečavati, da ne budu 
nepravedni prema bližnjemu? Opet velim: ništa. Zato 
čuvaj milost svete vjere i moli Boga, da uzmogneš 
prema vjeri živjeti. Uklanjaj se uvijek svemu, što bi 
moglo naškoditi tvojoj vjeri. Osobito se kloni trojega:. 
bezbožnih ljudi, koji proti vjeri govore; nećudorednih 
knjiga, koje su pune bezvjerskih nauka; opakih mjesta, 
na kojima može postradati tvoja vjera. Budi dakle pravo 
čedo Isusa Krista i dostojno dijete svojih djedova, koji 
su lijevali krv za svetu vjeru! 

■■ c , 


Ne oglušuj se Božjemu pozivu! 


|j|fema tome dugo, što je živjela neka djevojka. Bila 
. je odlična roda. Kako su joj roditelji umrli, življaše 
"p sama u velebnome dvoru. Uz bogatstvo silno se je 
ponosila svojim sjajnim položajem. Jednoga dana dotrči 
k njoj kao bez daha uboga kći nekoga zidara i reče 
joj: „Moj je otac na umoru. Dođite odmah k njemu, jer 
vam imade nešto važno reći.“ No odlična gospodična ne 
htjede da posluša, nego reče oholo sama sebi: Šta bi 
mi i mogao da kaže zamazani zidar ! 

Za jednu uru dojuri opet ono isto siromašno dje- 
vojče, pa će opet reći bogatoj posjednici: „Gospodično, 
molim, dođite brzo. Vaša je majka za posljednjega rata 
dala uzidati mnogo zlata i srebra. Moj otac vam je to 
imao reći, kada nastupite dvadesetu godinu, no budući 
da je sada na umoru, reći će vam odmah tu tajnu.“ 

Sada istom pohrli bogata djevojka u stan umirućega 
zidara. Bijaše već prekasno. Kad je unišla u sobu zida- 
rovu, bio se je on već rastavio s ovim svijetom. Vidjevši 
zidara mrtva na odru bude od jada i žalosti sva izvan 
sebe. Kada se je malko primirila, dade rovati zid na 




















različitim mjestima svoga velikog dvora, ali sve uzalud, 
sve bez uspjeha. Novaca, zlata i srebra nema pa nema, 
kao da ga je sam nečastivi odnio. 

* ❖ 

* 

Postupanju ove odlične djevojke slični su mnogi i 
mnogi. Kada ih Bog zove svojom svetom milošću, ne 
će da mu se odazovu. Oni ne mare za milost, već više 
za novac i drugo blago. Kada pak razaberu, da nema 
na ovom svijetu ništa stalno, stanu uzdisati za spasenjem, 
no često — prekasno. Neka ne bude tako kod tebe! Ne 
oglušuj se na poziv Božji, nego reci vazda spremno: 
Govori, Gospode, jer sluša srce moje! 

Svi sveti. 



adošću neba odjekuju dvori, 
Čitava zemlja pliva sred veselja, 
Blaženo kada po svemiru ori 
Slavlje se svetih. 


Isusa, svoga sliedili su vodu, 

Živjet za njega bijaše im želja, 

Po njemu k Bogu htjedoše da dođu, 
K vječnoj si meti. 


Od njega čuše tajanstvene rieči: 
Dođite k meni stradaoci biedni, 
Ja ću vam brzo u pomoć priteći 
Milošću mnogom. 

A oni za njim pohrliše smjelo 
Nauke njegve i milosti žedni, 
Muke i boli snosiše veselo 

Težeć za Bogom. 

Sada ih eno u nebeskoj slavi! 

Prestaše muke, a nevolja nesta, 

Vienac im sjajan blista se na glavi — 
Nagrada divna. 

Gore uz Kiista vesele se sada 
Radosni, uz njeg što imadu mjesta, 
Radosni, što on i u njima svlada 
Đavola kivna! 

Ljubezna Majko, kraljice svih svetih, 

Srce u moje odluku usadi, 

Svom da se snagom vječnoj prema meti 
Duh mi uputi. 

Sveti nek tebi u pomoći budu, , 

Život da dobro svoj provedeš mladi, 
Tada tvom ne će nauditi trudu 
Pakosnik ljuti! 

■ f 

vi. 

„Ne izusti imena Gospodina Boga svoga 
uzalud!“ 

lf|šao jednom otac sa sinom kroz grad. Dođu do jedne 
kuće. Pred njom stajaše gluhonijem čovjek, koji ih 
prijazno pozdravi. Vidjevši to sin reče ocu: „Tato! 
Kolikogod puta ugledam ovoga čovjeka, uvijek mi se 
smili. Strašna je nesreća, kada čovjek ne može čuti ni 
govoriti." Jedva je sin dogovorio svoje riječi, začuje, k%ko 
netko u istoj kući, pred kojom je stajao onaj gluhonjemac, 
strahovito kune i bogumrsko psuje. Čuvši to otac pri¬ 
mijeti: „Onaj čovjek, što psuje u kući, još je nesretniji 
nego li ovaj gluhonijemac, jer onaj upotrebljava svoj 
jezik na propast svoje duše.“ 

* * 

* 

Kletva je jedan između najgadnijih grijeha. Sveti 
Jeronim veli, da nema ništa groznije od psovke, a sveti 
Toma uči, da je ona najveći među svim grijesima. Onaj 
bo, koji psuje, vrijeđa i grdi Boga, koji je svemoguć i 
sveznajuć, najsvetiji i najpravedniji. On grdi Boga, koji 
je jednom riječju stvorio nebo i zemlju, koji je stvorio 

i otkupio i onoga, koji ga psovkom pogrđuje. Kolika 
opačina, kakva grdoba; kolika bezbožnost, kolika neza¬ 
hvalnost! Nemoj zato psovati, nemoj huliti na Boga. 
Neka ti bude i sveto i milo ime Gospodina Boga! Sa¬ 
zivaj ga u pomoć, a ne tjeraj psovkom i kletvom od 
■sebe njegovu moćnu zaštitu. 



c 

VII. 

Bog svojih ne ostavlja. 

? iho je jesensko doba. Zadnje se zrake toploga sunca 
upravo opraštaju sa zemljom. Čini ti se, kao da bi 
rado još jednom cjelunule cijeli svijet prije, nego li 
ih nestane. Oj, kako nježan i ganutljiv prizor obasjavaju 
na malenome groblju. Nasred groblja nalazi se novi, 
svježi grob. Do grobnoga humka stoji dječarac i plače, 
plače... Tu pod ovim humkom počiva njegov dobri 
otac. Pred nekoliko dana donesoše ovamo njegovo mrtvo 
tijelo, pa ga zakopaše. Prije par godina izgubi dobru 
majčicu. Bio je dakle dvostruko siroče: ostao je bez 
oca i majke. Zato mu bijaše srce žalosno; zato mu se 
suzice spuštaju niz tužno lice. 

Dječak se za malo nešto umiri’, otare suzice i stane 
uzdisati ovako: „Ah, sada nemam više ni oca! Sada su 
mrtve, sada trunu u grobu one ruke, koje su za mene 
radile, koje su me hranile! Ne vidim više onoga smi¬ 
ješka, koji se je zrcalio na licu moga oca, kad sam se 
valjano vladao. Za uvijek umukoše ona usta, koja su 
mi govorila lijepe i krasne nauke. Nitko, nitko me ne 
ljubi više onako, kako me je ljubio moj dobri otac!“ 

Ovako je eto dijete uzdisalo, a suze mu opet navru 
na oči. Baš u taj čas poljubi sunce posljednjim zrakama 
grob njegova oca. Nekako kao nehotice svrate se dje- 
čakove oči na susjedan grob, na kome je bio usađen 
križ i na križu naslikan lijepi anđeo. Jednom je rukom 
pokazivao prema nebu, a u drugoj je držao natpis: Oče 
naš, koji si na nebesima. Pogled na tu sliku razvedri 
dječakovu dušu. Neki nenadani mir obuze njegovo srce, 
on otare suze, sklopi ruke i poče moliti. „Oj, da, skoro 
sam zaboravio tebe, dobri Bože! Ti si mi ipak još ostao 
otac. Ti veoma ljubiš djecu. Ti si nam svoga jedinca 
Sina dao za brata, te nas po njemu uzeo za svoju djecu. 
Zato, nebeski Oče, ne zapusti mene, ubogo dijete, nego 
budi i ostani od sada moj jedini otac!“ 

Ove rajske misli utješiše dječaka. Smiren klekne na 
grob, izmoli pobožno „Oče naš“ i vrati se u kuću svojih 
rođaka. Dobri nebeski otac pobrinu se doista za svoje 
dijete, od kojega postade dobar i čestit, ako i ne bogat 
čovjek. 

* * 

* 

Nikada nemoj smetnuti s uma, da se Bog brine za 
sve, napose za tebe. On se brine za ptice nebeske i lji¬ 
ljane poljske. Kako se onda ne bi brinuo za tebe, za 
svoju sliku i priliku, za koju je Isus Krist prolio svoju 
presvetu i dragocjenu krv. U dobru i zlu, u sreći i ne¬ 
sreći, u radosti i žalosti uzdaj se u Boga, pa ćeš biti 
sretno i zadovoljno čeljade! 

Vili. 


Anđelu čuvaru. 

ano dobra oca, kano majku dragu 
Pozdravljam te harno, o anđele moj! 

Ti me vodiš, ravnaš, ti mi daješ snagu, 
Ti od mene tjeraš zlo i nepokoj. 

Kad navali napast hoteć da me sruši, 

U nevolju silnu da mi baci grud, 

Ti poukom bolnoj pomažeš mi duši, 

Ti je putiš, nek je stalna viek i svud. 

Svane li mi sreća kao sunce danku, 

Ko mi ono kaže: Diete, gledaj gor’l 
Lažne sreće nemoj vjerovati sanku, 
Blaženstvo je pravo tek nebeski dvor ? 

Anđela čuvara ljupki to je glasak, 

On me čuva, brani, štiti dan i noć, 

Ne ostavlja on me niti jedan časak: 
Velika dobrota njegva je i moć. 

Oj anđele dobri, čuvaj me i štiti 
U dolini suza kroz sav život taj, 

Nek’ mi srce uviek prema dobru hiti, 
Dok ne dođem sretno u nebeski raj! 

lili gradu Aleksandriji življahu u vrijeme svetoga Ivana 
Milostinjara u istoj ulici jedan uz drugoga dva po- 
’f* stolara. Jedan je imao uzdržavati brojnu obitelj, pa 
je ipak bivao iz dana u dan sve imućniji. Drugi, koji se 
je imao samo za sebe brinuti, te je i u same nedjelje i 
blagdane radio, kukavno je i nevoljno životario. Jednom 
se potuži ovaj radi toga svome susjedu, komu je dobro 
išlo, i upita ga, kako to, da on tako lijepo napreduje. 
On mu uzvrati: „Dragi moj prijatelju, ja ti imam tajno 
blago, od kojega uzmem nešto svake nedjelje i blag¬ 
dana". Sada ga onaj postolar, kome je slabo išlo, za¬ 
moli, neka pokaže to svoje blago. Dobrostojeći postolar 
povede slijedeće nedjelje onoga siromašnoga u crkvu 
k svetoj misi. Kada su izašli iz crkve, reče onaj sret¬ 
niji postolar: „Gle prijatelju, tu u crkvi je moje blago! 
To blago blagoslov je Božji, koji si pribavljam sluša¬ 
njem svete mise. Uzmi si i ti svoj dio iz toga blaga 
šyake nedjelje i blagdana! Vjeruj mi, da veliki davalac 
imade za nas obadva dosta". 

* * 

* 

Nastoj i ti, da daješ u nedjeljama i blagdanima 
Bogu čast i slavu. Time ćeš ujedno pokazati i brigu za 

dušu svoju, a i isprosit ćeš si obilje milosti i blagoslova. 
Ko ne dade Bogu čast i slavu, ne može se nadati bla¬ 
goslovu Božjemu. Ako ga želiš, daj Bogu, što ga ide, 
pa će i on dati tebi, što ti je od potrebe. Neka ti dakle 
ne mine nijedna nedjelja, nikoji blagdan bez slušanja 
svete mise. To je volja Božja; to je zapovijed svete 
majke crkve, a to je i tvoja korist! 

X. 


Blago onima, koji radosno primaju 
Spasitelja! 


farodio se Spasitelj. Anđeli navijestiše taj veseli do- 
gođaj svijetu onom velebnom pjesmom: Slava 
Bogu na visini. Anđeli slave Isusa, nebo se otvora, 
pastiri mu se klanjaju, a oholi Jerusalem kao da ne zna 
ili ne mari za njegovo rođenje. No što se u tom zbilo ? 
Trojici svetih ljudi ukazala se neobična, čudnovata zvi¬ 
jezda, a Duh sveti ih potaknu, neka pođu na poklon 
netom rođenome Spasitelju. Čudna ih zvijezda dovede 
u grad Jerusalem. Prva im briga bijaše, da saznadu za 
Onoga, radi kojega provališe tako daleki put. Zato stanu 
puni čežnje pitati: „Gdje je kralj židovski, koji se je 
narodioV Vidjesmo njegovu zvijezdu na istoku, pa do- 
đosmo, da mu se poklonimo". 

Tajanstveni taj upit zada straha i kralju Herodu i 
čitavome gradu Jerusalemu. Herod se poboja, da će mu 
taj novorođeni kralj danas sutra oteti kraljevski prijesto, 
te ga lišiti vlade. Sumnjičavi poganin nije dašto znao, 
da kraljevstvo Spasiteljevo ne će biti od ovoga svijeta, 
da ne će biti prolazno, svjetovno i zemaljsko, već ne- 

prolazno, nebesko, vječno. Nije on ni slutio, da će Isu¬ 
sovo kraljevstvo biti kraljevstvo, u kome će vladati 
trnovom krunom ovjenčani Isus Krist, koji će raširenih 
ruku i probodena srca prizivati k sebi sve narode i 
sve ljude dovikujući im: „Dođite k meni svi, koji stra¬ 
date i trpite, a ja ću vam pomoći, da nađete mir svojim 
dušama". Zato i kori sveta majka crkva Heroda ovako: 

„Herode okrutni, kralj i Bog 

Rodi se, a ti se plašiš stog’ i 

Oj, ne će ti otet krune sjaj, 

Koj daje svima vječni raji" 

Stanovnici grada Jerusalema znali su, da se može 
dogoditi koješta, ako Herod uzbjesni. Kralj bo Herod 
bio je silno okrutan čovjek. On dade pogubiti velikoga 
svećenika Aristobula, kojega je naredio dotle držati pod 
vodom, dok se ne uguši. On dade ubiti svoju vlastitu 
ženu, svoga tasta, svoju punicu, svoga šurjaka i svoja 
tri sina. Kad je dočuo rimski car Augusto, kako je 
Herod poubijao svoju djecu, vele, daje rekao: Volio bih 
biti krme, nego li Herodovsin! Uz to dade podaviti više 
činovnika i tri stotine vojničkih časnika, a dva učenjaka 
dade žive spaliti. No najgorim se je pokazao upravo na 
smrtnoj postelji. Kad je vidio, da mu se približava konac 
života, dozove k sebi svoju sestru i njezina muža, pa 
im reče: „Znam, da će se Židovi veseliti i radovati mojoj 
smrti. Ja hoću da im pokvarim to veselje i učinim, da 
ipak zaplaču i ustuguju na dan moje smrti. Dadoh naime 
sazvati najodličnije Židove i u trkalište ih zatvoriti Čim 
izdahnem, pošljite vojnike, neka odmah te zatvorene Ži¬ 
dove poubijaju, da čitavo židovsko kraljevstvo i svaka 
pojedina obitelj sve proti volji zaplaču na dan moje 
smrti". Rođaci ipak ne izvršiše te grozne Herodove opo¬ 
ruke. Ta okrutnost je razlog, radi kojega se je narod 
toliko prestrašio zbog dolaska svetih triju kralja. 

Dok su Jerusalemci drktali ne znajući, što će se do¬ 
goditi, sazva Herod svećeničke poglavare i narodne knji¬ 
ževnike, te ih upita, gdje se imade naroditi Spasitelj. 
Oni mu odgovoriše, da se ima naroditi u Betlehemu, jer 
je tako prorekao prorok Mikeja. 

Sada je bio Herod na čistu. Njegova sumnjičava 
duša i krvoločno srce naumi smaknuti „novorođenoga 
kralja". U to ime i dozove potajno k sebi svete mudarce, 
pa ih stade ispitivati, kad im se je ukazala čudna zvi¬ 
jezda. Saznavši sve što je želio, otpravi sveta tri kralja 
u Betlehem, te im reče: „Idite i raspitajte točno za di¬ 
jete, a kad ga nađete, javite mi, da mu se pođem i ja 
pokloniti". 

Mudarci odu, a ona ista čudna zvijezda dovede ih 
do spilje, u kojoj se je narodio Isus. Veselo sađu sa 
svojih deva, uniđu u spilju, padnu ničice pred božan¬ 
skim djetetom, te mu darovaše kao dokaz svoje vjere 
tamjan, zlato i smirnu. Onaj isti, koji ih je po zvijezdi 
doveo k Isusu, opomenu ih u snu, neka se drugim putom 
povrate u svoju zemlju. Za novorođenoga pak kralja 
pobrinu se sam njegov nebeski Otac, koji javi Josipu 
preko anđela, neka bježi s djetetom u Misir, da se 
ukloni krvničkoj ruci. Mudarci doista i odoše drugim 
putom u svoju zemlju, Josip i Marija pobjegoše s dje¬ 
tetom u Misir, a Herod ljutit što nema k njemu svetih 
triju kraljeva, izašalje vojnike, da poubijaju u Betlehemu 
i njegovoj okolini sve dječake ispod dvije godine. Voj¬ 
nici se razidoše, da posmicaju djecu, a Bog nagradi te 
prve mučenike za vjeru Isusovu sjajnim vijencem mu- 
mučeništva. 

A Herod? Nije izbjegao kazni! Nije dugo trajalo, 
kad ga najednom stane tresti nekakva čudna groznica, 
koja ga je postepeno mučila svaki dan sve više i više. 






On, pred kojim su tolike tisuće od straha drktale, mo- 
rade se sada i sam tresti od studeni. Uz groznicu stade 
ga mučiti i kašalj, koji mu je sve više dodijavao. Po¬ 
slije mu opet otekle noge, a gadne natekline, nabujale 
kojekakvim crvima, prekriše mu čitavo tijelo. Napokon 
ga poče mučiti strahoviti glad, koji se nije dao ničim 
utažiti. 

Nisu bile malene ni duševne boli Herodove! Ljutit 
sam na sebe, gotovo bijesan, htjede da se liši života, 
ali mu toga ne dadoše rođaci. Užasne tjelesne i duševne 
boli baciše ga u očaj. Ovako završi Herod, prvi progo¬ 
nitelj Isusov svoju trideset i sedam godišnju vladu gro¬ 
znim bolima, užasnom smrću! Isus Krist se je vratio iz 
Misira i razvio svoje blagotvorno djelovanje, a njegov 
neprijatelj kukavno, jadno uminuo . . . 

* * 

* 

Eto, drago moje, kakav bijaše već u prvom nastupu 
život tvoga Spasitelja! On se je rodio, da donese svima 
sreću, a svijet ga je progonio. No oni, koji su ga primili 
i poslušali, postadoše srećni. Želiš li pravi mir u životu 
i vječno blaženstvo u vječnosti, podaj se svome Spa¬ 
sitelju, da te ne stigne iza groba udes još gori od udesa 
okrutnoga kralja Heroda. Herod je bijedno svršio. Onaj: 
„Slava Bogu na visini", što ga zapjevaše anđeli, odje¬ 
kuje i danas i privodi tisuće u nebo. Oj, budi ti Spasitelj 
utjeha u životu; budi ti nagrada iza smrti! 

XI. 


Molitva djeteta. 

j dođi, dođi, Božji Sine, 

U slabašne mi ove grudi, 

Da svaki jad ih, tuga mine! 

Nek’ srce moje bude mjesto, 
Gdje ti ćeš prijatelj svih ljudi 
Svoj imat liepi, divni priesto. 

Sva duša mi za tobom hlepi 
I tvojega je željna mira, 

Da utješi se i okriepi. 

0 Kriste dobri, Spase blagi, 
Grud moja tebe izabtra, 

Da kralj joj budeš viekom dragi 

XII. 

Štuj i ljubi blaženu djevicu Mariju! 

fpodine 1852. pohodiše bavarski prijestolni grad dva 
čovjeka. Oba su bila iz Francuske: stariji bijaše 
\ odličan gospodin, mlađi njegov sluga. Među oba- 
dvojicom postojaše vez osobite ljubavi i odanosti, a sve 
to dobrotom majke Marije. 

Sluga toga odličnog Francuza bio je prije vojnik 
u Rimu. On bi običavao svaki dan polaziti s više dru¬ 
gova u crkvicu „Čudotvorne Majke", da se tu moli i 
da obavlja svoje pobožnosti na čast blažene djevice 
Marije. U svojim bi molitvama prosio blaženu Djevicu, 
neka bi mu nakon tolikih muka i patnja, koje je pre¬ 
trpio i u svojoj domovini i u Africi i u Italiji, pribavila 
mirno življenje kod kojega dobroga gospodina. Kad je 
jednoga dana svršio svoju molitvu, povrati se u vojarnu 
silno zabrinut za svoju budućnost. Tek što je unišao, 
zovnu ga njegov kapetan i reče mu: „Baš je taj čas 
bio ovdje jedan stariji gospodin i zamolio, ne bi li 
mogao dobiti u službu kojega vojnika iz francuske pu¬ 
kovnije i to takova, koji nema roditelja, a inače se va- 

ljano vlada. Ja ne poznajem nijednoga zgodnijega od 
tebe. Pođi dakle; ko zna, ne će li to biti tvoja sreća!" 

Ubogi vojnik zaputi. Kad ga je spomenuti gospodin 
ugledao, zapita ga, nije li onoga dana bio u crkvi „Čudo¬ 
tvorne Majke". Vojnik mu to potvrdi, a gospodin mu 
reče: „Dobro, vidio sam vas, jer sam bio i ja tamo. 
Čudna li slučaja! Pozivam vas, da stupite k meni u 
službu. Ako ste vi onaj, za koga vas držim, bit će vam 
lijepo u mene. Ja nemam djece, a moji bogati rođaci 
ne trebaju moga imutka. Ostanete li vjernim drugom 
moga života, to ćete biti i baštinik nakon moje smrti “ 
Ko sretniji od našega vojnika! Pun radosti i zahvalnosti 
prihvati ponuđenu službu. U njegova mu je gospodara 
bilo kano u rođena oca. Zato bi znao reći: „Naše mile 
Gospe ne ću nikada u svome životu zaboraviti. Njoj, 
Majci Božjoj zahvaljujem svaki dan za svoju sreću". 

* * 

* 

Gledaj, da i ti od srca i štuješ i ljubiš blaženu 
djevicu Mariju. Ona je postala pod križem tvojom briž¬ 
ljivom majkom. Kolike Ii sreće i utjehe za tebe, što 
možeš majku Isusovu nazivati svojom majkom! Neka 
ti ona bude odvjetnica svojim zagovorom kod Boga; 
neka ti ona svijetli primjerom svoga uzvišenog života! 
Koga je gođ ona vodila, nije zalutao; za koga se je ona 
molila, nije se izgubio. No nije ona nikada nikoga od¬ 
bila, koji se je k njoj utekao i zamolio je za pomoć. 
Štuj je dakle, sazivaj i gledaj, da bude tvojom osobitom 
zsištitnicom! 

XIII. 

Presvetoj Djevici. 

Pjesma pape Leona XIII. 

( Sp) nebeska sveta majko, 

Sg Kako si mi srcu draga! 

\ Milo mi je izricati: 

„Zdravo, moja majko blaga !“ 
Ti si sreća za me prava, 
Moja nada, moja ljubav, 

U nevolji svakoj si mi 
Zaštita i oslon ubav. 

Kad mi dušu zabrinutu 
Stanu mučit razne strasti, 

Kad se na nju ojađenu 
Spusti kakav oblak tmasti: 
Tada, ne daj Djevo, sveta, 
Da ti sirada biedno diete, 

Već na one privini ga 
Grudi svoje, grudi svete! 

Kada jednom se približi 
Čas posljednji žiću momu, 

Šatri svaku moć i snagu 
Kletom duhu paklenomu. 

Na umoru zatisni mi 
Utruđene moje vjeđe, 

A izruči dušu Bogu, 

Da u vječnost sretno prieđe. 

XIV. 

Ljubi crkvu. 

filma tomu nekoliko godina. U jednom njemačkome 
gradu dođe katoličkomu župniku krivovjerac i za¬ 
moli ga, neka bi ga primio u krilo katoličke crkve. 
Župnik se je htio uvjeriti, da li hoće taj čovjek iz čiste 
nakane postati katolik. Zato ga stade pitati za neke 
stvari, a onda mu reče, neka još jednom zrelo promotri 
cijelu stvar, a onda neka opet dođe k njemu. Za neko¬ 
liko dana potrudi se taj isti krivovjerac opet k župniku, 
pa ga opet umoli, da ga uvede kao člana u katoličku 
crkvu. Župnik ga opet sasluša, ali mu još ni sada ne 
ispuni molbe. Nije dugo potrajalo, kad eto opet k istom 
župniku onoga istoga krivovjerca! Župnik ga ovaj put 
zapita, da mu iskreno kaže, što ga je ponukalo na taj 
korak. Krivovjerac mu na to odgovori ovako: „Već ne¬ 
koliko godina čitam Sveto Pismo Novoga Zavjeta. Jednom 
mi se je pričinilo čudnim, što je Krist svojim učenicima 
prorekao muke i progone radi svoje nauke. Zato sam 
počeo ovako misliti u sebi: „Izvrsno! Po tom se znaku 
mora raspoznati prava crkva. Koga dakle progone radi 

Krista? Židove? 0 to ne! Bezbošce? Niti to ne! Krivo¬ 
vjerce? Ne, niti njih ne! Progone pak doista katoličke 
svećenike, biskupe i papu. Zato oni moraju biti pravi 
učenici Isusovi! Stoga se u katoličkoj crkvi nalaze bilježi 
prave crkve". Čuvši te riječi, vidio je župnik, da taj 
čovjek imade ozbiljnu i iskrenu volju postati katolikom, 
pa ga i primi u katoličku crkvu. 

* * 

* 

Osim svoje rođene majke imaš još jednu dobru 
plemenitu majku — svetu crkvu. Ona je tvoja majka 
a ti si njezino dijete po svetom krštenju. Ona ti tumači 
vjeru, uči te bogumilo živjeti, daje ti milosti, koje su ti 
potrebne za spasenje; ona te vodi u nebo preko ove 
suzne doline. Zato je moraš slušati i ljubiti; moraš vje¬ 
rovati njezinu nauku, držati njezine zapovijedi i primati 
od nje milosti, koje ona podjeljuje. Koliki su nesretni, 
što se nalaze izvan njezina krila! Koliki bi bili sretni, 
da se nalaze u njezinu krilu! Cijeni zato tu sreću, za- 
hvaljuj Bogu za nju i gledaj, da budeš crkvi na utjehu 
dobrim i pobožnim životom. Upiši si duboko u srce 
opomenu svetoga Ciprijana: „Ne može imati Boga za 
Oca, ko nema crkvu za majku". 

XV. 

Crkva. 


gtilječni kralju i duša Pastiru, 

<JF Ko da tvoju pojmi ljubav svetu, 
^ Kojom ti si na utjehu svietu 
Podigao kao temelj miru 
Crkvu, svaki da premosti jaz 
I u nebo bude putokaz! 


Dosta bilo oluje i vjetra, 

Bjesnile su sve navale pakla, 

A1 se crkva nije niti makla 
Vjerno svoga držeći se Petra: 
On jedini temelj joj je prav, 

U njemu joj nada, oslon sav. 

Sila toga u zaborav ode: 
Ponestali narodi su cieli, 

Carstva mnoga prah već krije bieli, 
A1 sviet sjeća još se one zgode, 
Kako Petra sam je Isukrst 
Za kam crkve odabrao čvrst. 



Ti si Petar — rečeno je njemu — 
Pa ću na toj sazidati stieni 
Crkvu svoju, zavod božanstveni, 
Osigurat proti zlu je svemu. 

Ma da paklen bukne urnebes, 
Njegov ne će naudit joj bies. 

Tako Krist je pređo Petru ključe, 
Obdario vrhovnom ga vlasti, 

Da on može stado svoje pasti, 
Voditi ga put slave buduće, 

Da u nebu nađe pravi dom 
1 za viek se Bogu preda svom! 

Budi, Petre, vođa mi put neba, 
Jer nebeskih vrata imaš ključe, 

Pa što napast bjesni jače, ljuće, 
Što pakao lukavije vreba, 

To me većma štiti u taj čas, 

Da svoj vječni ne izgubim spas! 

XVI. 

Općinstvo svetih. 

^ likar Petar Kornelij putovao je jednom sa svojim 
' drugom mjedorescem u Rim. Na putu svratiše se 
u neku seljačku kuću, da prenoće. Prije no pođoše 
na počinak, sazove kućegazda svoju obitelj na zajed¬ 
ničku večernju molitvu. Oba umjetnika nisu si mnogo 
trli glave poradi toga, kao da zajednička večernja mo¬ 
litva nimalo ne spada na njih. Ta hladnoća i taj nehaj 
ljuto zaboli domaćinu. Ne potraja dugo, kad pođe Kor- 
nelije van iz svoje sobice i začuje glasan razgovor u 
zajedničkoj sobi. Znatiželjno stane, došulja se k vratima 
i počne slušati. Pa što je čuo? Sijedi seljak molio je 
na glas posebnu molitvu, da „Gospodin Bog privuče k 
sebi i obrati duše te mlade gospode, za koju se čini, 
da znadu tako malo o Bogu“. To je silno potreslo dušu 
Kornelijevu, te mu ozbiljne misli stanu kružiti glavom. 
„Ta, šta sam ja, pitaše on sam sebe, ovomu starcu se¬ 
ljaku, da se on tako vruće moli za mene i za moga 
prijatelja?" Tu se je umjetnik prvi put sjetio, što znači 
za kršćanina općinstvo svetih. Od tada je gledao biti 

pravim katolikom, koji se ne zove samo katolikom, nego 
i živi pravim katoličkim životom. 

* * 

* 

Ljudi, koji ništa ne drže do vjere, osjećaju se često 
osamljeni u životu. Nijedna utjeha ne batri pravo, već 
samo ona, koja usađuje u srce pravi mir i pokoj. Takva 
je pak samo utjeha svete vjere. Kada te snađe nevolja, 
ti se ogledaš za pomoću. Svijet ti je ne može pružiti. 
Tvoje se oči tada svrnu na nebo, i ti uzdišeš, moliš. Ali 
ne moliš sam: uz tebe i za tebe mole blaženi na nebu, 
mole za te i toliki pravednici na zemlji, a da ti za to 
i ne znaš. Misli stoga češće, a napose u potrebi na one 
velike blagodati, koje dobivaš po općinstvu svetih! 

XVI!. 


Dušni dan. 

Svjetlo plamsa, vjetrić puše, 
Svatko svome grobak resi 
>1 1 moli za vjerne duše 

Dobrog Oca na nebesih, 

Da im bude sudac blag! 

Gle, tu leže smrti žrtve. 
Živjele su već u svietu; 

Sad su nieme, sad su mrtve, 
Dostigle su svoju metu : 
Nešto im u svietu trag... 

Zemlja hitro zaboravi 
lste svoje velikane, 

Što u sjajnoj nekoć slavi 
Provođahu svoje dane: 

Sad ih grobni krije kam. 

Nebesa su stalni dvori: 
Tamo ti je svraćat oči, 

Tamo ona vatra gori, 

Što no svietli danju, noći — 
Ljubav to je, sveti plam! 



* 

XVIII. 

Ljubi roditelje! 

IHP jednome gradiću u sjevernoj Francuskoj nalazio se 
je u uzgojnom zavodu za ubogu vojničku djecu i 
sinčić nekoga podčasnika. Dječak se je valjano 
vladao i marljivo učio, pa ga poglavari brzo zavolješe. 
No kako je stupio u zavod, ne bi za objeda nikada 
ništa jeo nego samo juhu i komadić kruha. Nastojniku 
se je to pričinjalo vrlo čudnovatim. Nije mogao nikako 
razumjeti, zašto dječak blaguje samo juhu i kruh, a 
ostalih se jela niti ne dotiče. Brižljivi uzgajatelj pomisli, 
da dijete tako radi iz pretjerane i zlo shvaćene pobož- 
nosti. Pozove za to dijete k sebi, te ga ozbiljno ukori, 
zašto to radi. Dječak primi skromno i čedno ukor, ali 
je i dalje blagovao samo juhu i kruh. Nastojnik se je 
stao sada još jače čuditi, pa obavijesti o tom ravnatelja 
zavoda. Ovaj zovnu dječaka k sebi. Mali se pitomac 
silno uplaši, te sav u strahu pokuca na vrata ravnate¬ 
ljeve sobe. Ravnatelj, časni starac, spomenu dječaku, da 
u zavodu moraju svi jednako živjeti i da se svaki pi¬ 
tomac mora čuvati svake osobine. Stoga ga očinski 

opomenu, neka se toga u buduće čuva. Dječak stade 
drktati, pa se ravnatelj okani daljnoga ispitivanja i 
pusti ga, neka ide među drugove. Kada su opet kazali 
ravnatelju, da dječak radi kao i prije, dade ga opet po¬ 
zvati preda se i reče mu: „Čuješ li sinko? Zar ti nisam 
zabranio, da u buduće ne radiš proti pravilima zavoda? 
Čemu sve to?“ Ravnatelj je govorio ozbiljno. Njegov 
strogi glas uplaši dječaka, te se ne usudi ni riječi kazati. 

Ti ne odgovaraš — nastavi ozbiljno ravnatelj. 
Čuj me! Budeš li ovako svojeglav, neiskren i tvrdoglav, 
morat ćemo te odavle otpraviti. 

Ove se ozbiljne riječi silno dojmiše dječaka. Blje- 
dilo mu se osu po licu, plave oči zaliju mu se suzama 
i on poče na glas plakati. Ravnatelj je strpljivo čekao, 
da sazna, zašto se je pitomac onako vladao. Kada se 
je dječak primirio, poče jecajući govoriti: 

Ah, ne, ne! Prosim lijepo, nemojte me odpustiti. 
Moj bi me dobri otac jamačno otjerao, a možda bi od 
žalosti i umro. 

Umiri se, sinko — reče ravnatelj. Ne plači, nego 
mi reci, zašto blaguješ kod stola samo juhu i kruh, kad 
bi ti sigurno išla i druga jela u slast? 

— Ah, moj dragi oče, reče dječak, kazat ću vam, 
kad hoćete znati, samo vas molim, nemojte se radi toga 
rasrditi na me. Nisam onako radio iz zle nakane. Jeo 
sam onoliko, jer se nisam usudio više. Kod kuće, kod 
svojih milih, ali siromašnih roditelja, jeo sam uvijek 
sanjo juhu i kruh, no juha bijaše veoma slaba i rijetka, 
a kruh crn. Oj, a kako je ovdje juha dobra, kako li 
tečna; kako je ovdje dobar, kako li slađahan onaj bi- 
eli kruh, što ga dobivamo! Nisam se usudio više jesti, 
e r mi je uvijek bilo pred očima, kako se slabo kod 
cuće hrane otac, majka i sestra. 

Čuvši ravnatelj te riječi okrene se na stranu i dvije, 
tri suze odrone se niz njegovo staračko lice. Bilo mu je 
veoma drago, što to dijete tako odano ljubi svoje rodi¬ 
telje, pa ga upita, jeli mu otac služio u ratu i da li do¬ 
biva mirovinu. Dječak odgovori, da mu je otac pred po 
godine tražio mirovinu, ali uzalud, jer nije ništa dobio. 
Jednom je rekao, reče dječak, da voli s čitavom obitelju 
stradati i oskudicu trpjeti, nego li praviti dugove, kojih 
se ne nada nikada isplatiti. 

— Dobro, dijete, reče ravnatelj, vidim, da si valjan 
sin, vidim, da si iskren, ali vidim i to, da je tvoj otac 
poštena duša. Ja ću se sam pobrinuti, da ti otac dobije 
mirovinu. No da mu se što prije pomogne, poslat ću 
mu sam nešto novaca. 

Za dva tjedna predade nastojnik našemu dječaku 
list. List bijaše raspečaćen, a glasio je ovako: 

Mili moj sinko! 

Vesela ti srca pišem ovaj list. Dobri otac nebeski 
pogledao je na našu nevolju i pomogao nam. Plemeniti 
ravnatelj onoga zavoda, u kojemu boraviš, poslao nam 
novaca, a uz novac i otpis, kojim mi se doznačuje mi¬ 
rovina. Tako kod nas nema više bijede i oskudice. U 
nas su sada i bolja jela na stolu, pa možeš i ti po želji 
svoga ravnatelja jesti i druga jela, a ne samo juhu i 
kruh. Moli se za našega dobrotvora; budi marljiv i po¬ 
slušan, pa misli rado i na nas — na svoje roditelje. 

* * 

* 

No i tebi veli dragi Bog: „Poštuj oca i majku, da 
dugo živiš i da ti bude dobro na zemlji“. Da, Sveto te 
Pismo ovako opominje: „Cijelim srcem svojim štuj oca 
svoga i ne zaboravi uzdisaja matere svoje; sjeti še, da 

se bez njih ne bi bio ni rodio". Od roditelja imaš život; 
oni se brinu za tvoje tjelesno i duševno dobro; oni se 
skrbe za sreću tvoga života; oni su ti za Bogom naj¬ 
veći dobročinci; oni su namjesnici Božji. Zato zaslužuju 
da ih štuješ, da ih ljubiš i da ih slušaš. Štovanje, lju¬ 
bav, posluh i zahvalnost prema roditeljima neka nikada 
ne ugasnu u tvome srcu! 

XIX. 


Ljubi domovinu. 

primicali se neprijatelji carskome gradu Beču. Kako 
nisu točno znali puta, sustave jednoga austrijskog 
seljaka i zatraže od njega, neka im pokaže, kuda 
se može najzgodnije doći do Beča. Rodoljubivi seljak 
odvrati im sasvim odlučno, da on toga ne će ni za 
što na svijetu učiniti. General mu na to ponudi veliku 
svotu novaca, ali ni taj novac ne potrese rodoljubivo 
seljakovo srce. Na koncu se stane general groziti se¬ 
ljaku, pa mu reče: „Ako nam ne pokažeš puta, dat ću 
te smjesta ustrijeliti“. Seljak se ne uplaši ni ove pri¬ 
jetnje, već odgovori oduševljeno: ,,Ko sretniji tada od 
mene! Poginut ću tada kao valjan i vjeran podanik, pa 
ne trebam biti izdajica svoje vlastite domovine*'. Ovaj 
odgovor zadivi generala, on pruži desnicu čestitomu 
tom seljaku i reče: „Pođi u miru, hrabri čovječe! Mi 
ćemo si i bez vođe pomoći**. 


Jest, tako valja! Čovjek mora ljubiti Boga, ali treba 
da ljubi i svoju domovinu. On se ne smije iznevjeriti 

Bogu, ali ni svojoj domovini. U Rimu dao je Englez 
Roberto Peham na svoj grobni spomenik urezati ove 
riječi: „Ovdje počiva Roberto Peham, engleski katolik, 
koji je poslije raskola Engleske od crkve ostavio svoju 
domovinu, jer nije tamo mogao živjeti bez svoje vjere, 
a onda je došao u Rim i u njemu umro, jer nije tu 
mogao živjeti bez svoje domovine**. Krasan je to primjer, 
pa te neka potakne, da i ti od srca ljubiš svoju dragu 
domovinu, lijepu Hrvatsku. U njoj ti je sinula luč ži¬ 
votu, u njoj te je obasjalo svjetlo svete katoličke vjere; 
za nju su tvoji pradjedovi lijevali i znoj i krv; u njoj 
ćeš i ti pohraniti svoje trudne kosti. Neka te zato grije 
prava ljubav k domovini; neka te ona potiče da vazda 
savjesno izvršuješ svoje dužnosti. Onda ćeš biti pravo 
dijete svoje majke domovine, pa će ti danas sutra mirno 
počivati kosti u njezinu krilu. 




I 

XX. 


Radi! 

jijjmao neki otac sina. Kad je sinu bilo četrnaest go- 
y dina, htjede ga otac dati u nauk. Zato ga upita, 
šta bi rado postao? Sin odgovori ocu, da bi htio biti 
vrtlar, jer je kao takav vazda na svježemu zraku. Ali 
za nekoliko nedjelja vrati se sin k ocu, pa mu reče, da 
mu se ne sviđa vrtlarija. Neprestano moram, reče, 
prignut buljiti u zemlju, krv mi navaljuje u glavu i kroz 
nos udara, a kičmenica me strašno boli. Molim te stoga, 
oče, da budem lovac - umoli sin. Kao lovac ne trebam 
biti k zemlji pognut, a imadem još friži uzduh. Nije po¬ 
trajalo dugo, pa se sin opet povrne k ocu i potuži mu 
se, da mora danomice rano ustajati i ići u šumu, gdje 
je silno vlažan zrak, koji ga sili na kašljanje. Molim te 
stoga, oče, da budem ribar — umoli opet sin. Kao ribar 
moći ću voditi još zdraviji i zgodniji život. Ali ni sada 
ne bude sin zadovoljan, već dođe opet k ocu i reče mu, 
da mora često u vodi stajati, od čega mu noge nazebu, 
te dobije trganje u kostima. Molim te stoga, oče, da 
budem kuhač — umoli sin svesrdno. Kao takav imat 

ću uvijek slastan zalogaj i lijepu plaću. Kuhaču moraju 
i vrtlar i lovac i ribar davati, što privrijede svojim 
marom. Ali ni sada ne nađe sin zadovoljstva, nego 
dođe k ocu i stane mu se jadati, da mora mnogo tr¬ 
pjeti od vatre i vrućine, pa nema nikakova teka. Kad 
je sin opet htio da promijeni stalež, ne dopusti mu 
toga otac, nego mu reče: Poteškoća ćeš imati u sva¬ 
kome staležu. Četiri stvari: zemlja, zrak, vatra i voda 
sada će ti tu, sad opet tamo uzročiti boli. Kad bi htio 
svemu tome izbjeći, morao bi izaći iz svijeta. Snosi sve 
to strpljivo, radi i moli se Bogu, pa ćeš biti zadovoljan. 

* * 

* 

Zlatnu nauku sadrži u sebi ova zgoda. Gledaj, da si 
je u srce zapišeš. Bog svakomu čovjeku namjenjuje neki 
stalež, da u njemu vrši poslove i osigura sebi nebo. 
Svaki je stalež častan, u svakome se dade zaslužiti 
vječna slava. Iz svakoga staleža imade svetaca i svetica 
u raju. Oni su bili zadovoljni sa svojim staležem, pa 
budi i ti; oni su u svome staležu živjeli pobožno i kre- 
posno, pa daj i ti; oni su sebi svojim staležem pri vri¬ 
jedili neuvelu krunu — nebesko blaženstvo, pa nastoi, 
da i u tebe bude tako. Zato si upiši u srce i u dušu: 
Moli se i radi! 

XXI. 

Moli se i radi! 

I||j i. živote, krasan li si onom, 

4 ^ Koji pravo tebe cienit zna, 

Te u sreći i u času bbnom 
Uviek u tom nada mu je sva, 

Što u srce nauk si zasadi: 

Moli se i radi' 

To načelo vodi u nebesa, 

Zaštita je u životu tom. 

Svaku napast onaj lako stresa, 
Dušmaninu odrve se zlom, 

Koji snagu iz načela vadi: 

Moli se i radi! 

Gle, nad tobom eno svod je modri, 
Sunce, mjesec i zvjezdica niz, 

Pa to neka tebe živo bodri, 

Duh da Bogu vazda ti je bliz, 

Da ti srce viek načelo sladi — 

Moli se i radi! 

A pod'tobom ova zemlja crna 
Zadat će ti mnogu, mnogu bol, 

Jer uz cvieće imade i trna, 

Rad šta zove i suzna se dol, 

No ti uviek istoj po navadi 

Moli se i radi. 

To načelo Isusu je Kristu 
Uzor bilo u životu viek; 

Ono majku njegovu je čistu 
Pratilo kroz cieli žića tiek; 

Svetima je temelj bio nadi: 

Moli se i radi. 

To načelo stavi si u grudi: 

Ono nek’ te vodi, kriepi svud; 

Ono neka u jutro te budi, 

Ono nek’ ti svaki prati trud, 

Pa da duh u raj ti dođe mladi — 
Moli se i radi! 

XXII. 

Cijeni svoje zdravlje. 

||||ekom zgodom sastane se neki siromašni mladić sa 
eifi®’ svojim nekadašnjim učiteljem. Obadva se veselo 
4:. pozdraviše i raspredu razgovor. Učitelj među osta¬ 

lim upita mladića, kako mu ide. Mladić mu odgovori: 
„Meni ide vrlo zlo, jer sam čisto siromašan". Učitelj 
čuvši taj odgovor strese glavom i reče: „Ti nisi tako 
siromašan, jer si čisto zdrav." Po tom primi mladića 
za ruku i progovori: „Bi li ti dao ovu ruku za 1000 
kruna?" Mladić mu uzvrati: „Ne bih je dao ni za što 
na svijetu!" Učitelj nastavi dalje: „Bi li ti možda svoje 
zdrave noge dao za 1000 kruna?" Mladić odvrati: „Ne, 
ne bi ni njih ni za što dao!" Na to će učitelj opet: „Bi 
li ti može biti svoje zdrave oči ili uši dao za sve kra¬ 
ljevsko blago?" Kad mu mladić i na to pitanje niječno 
odgovori, reče učitelj: „Nemoj dakle jadikovati i govoriti, 
da si tako siromašan. Ti imaš blago, koje više vrijedi 
nego sav novac. Cijeni svoje zdravlje, čuvaj ga, moli se 
Bogu i posluj, pa ne ćeš biti siromašan." 

% ❖ 

* 

Zdravlje spada među osobita dobra, kojima je Bog 
obdario čovjeka. S druge strane je ono sredstvo, kojim 
treba da čovjek poradi oko slave Božje, oko koristi i 
svoje i svojega bližnjega. Zato s pravom veli S>eto 
Pismo: Zdravlje vrijedi više nego neizmjerno bogatstvo. 
Cijeni dakle zdravlje, ako te je dobri Bog njime ob¬ 
dario. Stoga se čuvaj svega, što bi moglo naškoditi 
zdravlju: prevelikoga naprezanja, žestoke srditosti i ne¬ 
umjerena života. Kad bo se jedared naruši zdravlje, teško 
ga je, često i nemoguće uspostaviti. Lakše se kuća sruši, 
nego li sagradi. U drugu ruku nastoj, da u zdravlju na¬ 
laziš snagu, koja će te jačati u radu za slavu vječnoga 
Boga i njemu toliko miloga bližnjega. Zdravlje je dar 
Božji, neprocjenivo blago. Čuvaj ga dakle! 


6g> 

XXIII. 

Iza napora traži odmora! 

|||vetoga Karla boromejskoga zamoliše neki svećenici, 
j£s da se pozabavi s njima. On im usliša molbu i 
* stane s njima igrati neku igru. Za igre primijeti 
jedan svećenik: „Što bismo uradili, kad bi za jednu uru 
bio sudnji dan?“ Na to odgovori drugi: „Ja bih odmah 
zatražio utočište u molitvi." Treći na to doda: „Ja bih 
odmah obavio veliku ispovijed." Ostali su opet druga¬ 
čije govorili. Sveti Karlo je šutio. Najzad upitaju i njega, 
što bi učinio, kad bi zaista bio za jednu uru sudnji dan? 
Svetac na to odvrati: „Ja bih se sasvim mirno dalje 
igrao, jer sam počeo igru s nakanom, da Boga slavim." 
Taj mudri odgovor zadivi i zadovolji sve. 

❖ # 

* 

Ova zgodica neka ti bude opomena i uputa. Opo¬ 
mena, da nakon posla i rada tražiš odmor; uputa da 
odabereš za odmor stvari nevine, bezgrješne i dopuštene. 
Kada se struna na glazbalu odviše nategne, mora da 
pukne. Kad bi se dakle i tvoje sile suviše i preko mjere 

naprezale, oslabilo bi i tijelo i duh, a cijelo biće po¬ 
stalo bi prerano nesposobno za rad. Tebi se je brinuti 
za zdravlje, pa zato ti je u zabavi tražiti odmora i okrepe. 
Privikni se na to, da savjesno obavljaš svoje dužnosti, 
ali i na to, da tražiš odmora i olakšice. To traži od 
tebe ljubav prema Bogu, briga za tvoje vlastito dobro 
i skrb za blagodat tvoje domovine! 

XXIV. 


'i) <T\ 1/3 

'e) (©'te 

*3 * S' Vd 


„Kruh naš svakidašnji daj nam danas.“ 


|a početku prošloga stoljeća dignu oholi i silni car 
francuski Napoleon vojnu na Rusku. Bio je on već 
pokorio i potlačio mnogo naroda i država, pa i 
istomu ondašnjemu svetomu Ocu papi nanesao mnoge 
nepravde i nemilo ga zlostavio. Sada je stao snovati, 
kako bi podjarmio i pokorio i ogromnu Rusku. Zato 
povede godine 1812. vojsku proti toj mogućnoj državi. 

jedan odio Napoleonove vojske prolazio je u Rusku 
preko Poljske. Jednoga dana otpočinu jedna četa četr¬ 
deset i druge pješačke pukovnije u nekome neznatnom 
poljskome seocu. Krčmar toga sela dobi u svoju, pre- 
đašnjim prolazima vojnika malo ne već ispražnjenu kuću, 
na stan i hranu nekoga nižeg francuskoga časnika 
s dvanaest vojnika. Krčmar bojeći se batina, kojima bi 
Francuzi često počastili svoga stanodavca, mjesto da 
mu plate, učini sve, što je mogao, samo da ugodi svojim 
neugodnim gostima. Ali eto jada iznenada! U njega ne 
bijaše ni mrvice bijela, fina hljeba. Ono dvanaest prostih 

vojnika bili su zadovoljni i s crnim kruhom, što im ga 
je krčmar dao. Njihov vođa, mlad, neiskusan i razmažen 
čovjek nije se htio nikako zadovoljiti s njime. 

— Bijela hljeba, krčmaru, ili ću te odmah otpra¬ 
viti na drugi svijet! — vikne on gromovitim glasom i 
baci u zapećak zalogaj crna kruha, što ga je krčmar 
stavio preda nj. 

Krčmar se strese od straha. Hitro se izgubi kroz 
vrata i pohrli u selo nadajući se, da će dobiti gdjegod 
bijela kruha i tako udovoljiti podčasnikovoj želji. To mu 
i uspije, jer se doskora vrati noseći oveći komad bijela 
kruha. On ga postavi smjerno pred Francuza, utaloži 
mu gnjev i smiri želju. Krčmar sada digne na zemlju 
bačeni komad kruha, pa ga zatvori u ormar u zidu. Taj 
čin nije umakao podčasnikovim očima. Kad je sutradan 
odlazio, reče podrugljivo krčmaru: Dok se vratimo, bit 
će prilično tvrd kruh, što si ga jučer spremio u ormar! 
Krčmar na tu ujedljivu primjedbu ne odvrati ni riječi. 

II. 

Jadno i kukavno svršila se je Napoleonova vojna 
na Rusku. Bog je ohologa Napoleona pravedno kaznio. 
Vojska mu bude pobijena, raspršena, uništena. Što zima, 
što glad istrijebili su ostanke njegove vojske. Izmučeni 
i iscrpeni bježali su preostali vojnici ispred kozačkih čo¬ 
pora natrag u Poljsku. 

Svanuo vanredno studen zimski dan. Nebo bijaše 
vedro poput bistrih očiju, a ispred studeni je svatko 
bježao u kuću. Za takve ciče zime pomicala se je prije 
spomenutim poljskim selom čudna prikaza. Bio to čovjek 
blijeda, isušena lica, sav ukočen od zime, a zamotan 
ne u odjeću, nego u prave dronjke. Došavši do kuće' 
prije spomenutoga krčmara stane se polagano vući unutra. 

Krčmar pogleda nešto oštrije toga došljaka, te jedva 
jedvice prepozna u tome kosturu onoga obijesnog čas¬ 
nika, koji je pred nekoliko tjedana bacio onako prezirno 
u zapećak onaj komad kruha, što ga je krčmar stavio 
pred njega. 

Sav dršćući od studeni i jedva se od gladi držeći 
na nogama zamoli nevoljnik za toplu sobu. Domaćina 
ga prijazno zovnu, neka uniđe, uvede ga u sobu i po¬ 
sadi na mekanu slamu, nastrtu u jednom kutu. Toplina 
za malo odmrzne njegove gotovo smrzle žile, a mekan 
ležaj okrijepi mu umorne ude. Mučilo ga je još samo 
jedno — glad. Krčmar to opazi, rastvori ormar i izvadi 
onaj poznati komad crnoga kruha. Pružajući ga nevolj¬ 
niku nije mogao, a da ga kao za kazan ne podsjeti 
njegove nedavne obijesti, pa mu reče: „Poznate li, pri¬ 
jatelju, još ovaj kruh? Kako ste sami prorekli, postao 
je do vašega povratka prilično suh i tvrd. Ništa zato! 
Glad ima dobre zube!" 

— Da, da! 1 u vojnika su dobri zubi! reče kukavac 
nešto smeten i posegne za osušenim komadom crnoga 
kruha. U tren oka restade kruha. Krčmar je sažalno 
gledao taj prizor, a suza mu se odroni niz lice. 

— Bože, pravedan si, reče krčmar, pravični su 
tvoji sudovi! Kad je ovaj čovjek bacio prezirno u kut 
komad kruha, pomislih, ne bi li jedared mogao nadoći 
dan, kad bi on i s ovakvim kruhom bio prezadovoljan. 
Zato sam ga i spremio. Onda ste se, moj prijane, tome 
smijali, a danas je eto postao za vas prava poslastica. 
Bog ne dopušta, da se ruga njemu i njegovu daru. 

Ove riječi posraniiše francuskoga podčasnika. On 
upozna svoju pogrješku i pogleda pokajno prema nebu- 
Po tom umoli krčmara, neka mu oprosti. On to rado 

učini, pogosti ga boljim jelom, okrijepi pilom, dade mu 
na put hrane za više dana, te mu opiše put, kojim je 
mogao sigurno dospjeti k svojoj pukovniji. 

* * 

* 

Cijeni dakle svakidašnji kruh. Nauči se, da ti je 
srce zadovoljno s jednostavnim hljebom. Kako li je 
bolno, kad mora čovjek uzdisati poput razmetna sina: 
Koliko najamnika u kući mojega oca imaju kruha i su¬ 
više, a ja umirem od gladi?" Zato zahvaljuj Bogu, što 
imaš svaki dan hljeba, moli se za one sirote, koje ga 
nemaju, prosi, da se nikada ne poneseš i ne izobijestiš. 

XXV. 

Pred presvetim oltarskim sakramentom. 

Pjesma svetoga Tome. 

flanjam ti se, sveti Bože, 

4|:,. Koj prebivaš- ovdje smjerno, 

•f# Gdje božanstvo pod prilike 
Ove skrivaš neizmjerno. 

Srce moje tebi sasvim 
Žrtvuje se i predaje, 
jer motreć te tuj sakrita 
I snage mu ponestaje. 

Uspomeno smrti svete, 

Dragocjene Gospodove, 

Kruše živi, što nas hraniš 
Sred doline suzne ove, 

Daj da tebi sveudiljno 
Živi srce mi i duša, 

Da od tebe ništa slađe 
Niti nađe, niti kuša! 

0 Isuse, Gospodine, 

Pelikane, milovani, 

Nečista me krvi svojom 
Operi od zloća znanih. 
Dragocjene krvi tvoje 
Jedincata kaplja sveta 
Spasti može čitav svijet 
Iz sve zloće grieha kleta! 

Isuse moj, na oltaru 
Koga gledam sakrivena, 
Daj mi ono, za čim čezne 
Duša moja svakog trena, 
Daj da lice obasjano 
Od božanskoga ti sjaja 
Gledat mogu u blaženstvu 
Bez odmora i bez kraja! 

XXVI. 

Blaženi čista srca! 

avni i bogobojazni Belarmin, biskup i kardinal dođe 
jednom u pohode nekomu knezu. U predsoblju, 
gdje je neko vrijeme čekao, bijaše mnogo slika, 
koje su prikazivale osobe bez odijela, te su prema tomu 
vrijeđale čuvstvo ćudorednih i stidljivih ljudi. Te se slike 
neugodno dojmiše pobožnoga i učenoga kardinala, ali on 
toga ničim ne odade u razgovoru s knezom. Istom na od¬ 
lasku opraštajući se s knezom dometnu: „Preporučio bih 
blagonaklonosti Vaše jasnosti nekoliko sirotica, koje osku¬ 
dijevaju na najnužnijoj odjeći.** Rastajući se dakle u pred¬ 
soblju s knezom, pokaza prstom na slike, što su po sje¬ 
nama visjele i reče: „To su one mnoge sirotice, koje 
se moraju jamačno u zimi smrzavati i drktati od stu- 
deni.“ Knez je razumio kardinala i dao odmah ukloniti 
one nezgrapne slike. 

* * 

* 

Lijepo kaže Sveto Pismo: „Kako Ii je lijep i čisti 
naraštaj sa sjajnošću, jer je besmrtan spomen njegov, 
f u Boga je i u ljudi priznat.** Sam Spasitelj veli: „Bla¬ 

ženi čista srca, jer će Boga vidjeti**. Poradi toga ljubi 
čistoću u svemu: u mislima, u željama, u riječima 
i u djelima. Po tome se poznaje, je li tvoje srce 
pravo kršćansko srce ili nije. Ne slušaj besramnih raz¬ 
govora, ne gledaj bestidnih slika ni stvari, ne druguj 
s izopačenim i pokvarenim ljudima. Na to ti valja osobito 
paziti, jer se ništa tako lako ne izgubi kao čistoća, ali 
ništa tako ne škodi kao nečistoća. Bude li ti srce ne¬ 
vino i duša čista, bit ćeš miljenče Spasitelja Isusa i bla¬ 
žene djevice Marije, a jednom ćeš i ti poput tolikih svetih 
u nebu Boga gledati. 

XXVII. 

Presvetomu Srcu Isusovu. 

Srce sveto, znamen mira ti si, 

Jer staroj biedi zatrlo si trag! 

Po tvojoj krvi Bog nas sve uzvisi 
I milosti nam dade zakon blag. 

O srce blago — dobrota si sama, 

Na tebi gnjev se ne ukaza još. 

Ti duši ne daš, da je krije tama, 

Nit ništiš grud, što život kaje loš. 

0 Srce divno — bogato si svime! 

Ti luč si, život, utjeha i mir. 

Ta, samo kad se spomene ti ime, 

U srce struji sve utjehe vir. 

0 Srce vjerno — ti sve ljubiš trajno, 
Ma neharan ti čovjek bude koj. 

Oj ne daj, da se kad od tebe vajno 
Odielim i ja, koj sam sada tvoj. 

0 Srce biedno, hrliš diljem svieta 
Po bielom danu i kroz hladnu noć, 
Pa gle kad ljubav tvoja zove sveta, 
I uz rug mora često dalje poć... 

0 Srce sveto, zaštita mi budi! 

Dok god mi teče tog života tiek, 
Nek ljubav k tebi moje čuva grudi, 
Nek’ ljubi srce moje tebe viek! 

XXVIII. 


Ne kloni u napasti! 

Ijlveti nisu takovi postali preko noći, iznenada. Imali 
jjT su se i oni boriti. Neka ti to posvjedoči primjer 
svetoga Franje Saleskoga, pobožnoga i učenoga 
biskupa u Ženevi. 

Učio je sveti Franjo svoje nauke u Parizu. Kada 
mu je bilo sedamnaest godina, navali na nj čudnovata 
napast. Bilo mu je, kao da mu netko neprestance pri¬ 
općuje: „Bog je odlučio, da te za uviek osudi. Tebi 
ne može više ništa koristiti". Ta je napast užasno uzne¬ 
mirila i poništila mladoga Franju. Bio je radi te napasti 
tako uzrujan, te nije mogao dulje vremena spavati, a 
nije mu ni hrana išla u slast. Svakim se je danom sve 
više sušio, postajaše sve mršaviji i slabiji. Činilo se je, 
da je odzvonjelo njegovu zdravlju. 

Što da uradi sveti mladić? Tražio je izlaska iz 
svoje napasti, kako je god mogao. S najvećim pouz¬ 
danjem pribježe u zaštitu- blažene djevice Marije. Zalazio 
bi u crkvu, bacao se na koljena pred slikom presvete 
Bogorodice, te bi žarko molio onu poznatu molitvu: 

„Spomeni se, o premilostiva Djevica Marija, majko milo¬ 
srđa i svake utjehe, da nije čuveno od vijeka, da si ti 
koga ostavila, koji je tebe svesrdno na pomoć zazivao". 
Dugo je pohađao sveti Franjo ovu sliku i pred njome 
pobožno molio ovu molitvu. No eto čuda! Jednoga dana 
nestade u tren oka napasti. Sveti se Franjo umiri, rume¬ 
nilo se povrati u njegova lica, a on postade vedar i 
veseo, kako je bio prije napasti. 

* * 

* 

Bez napasti ne ćeš ni ti proživjeti dane svoga ži¬ 
vota. Koliko je napasti već do sada napalo na te?! 
Nije zlo osjetiti napast, već je zlo privoljeti uz nju. 
Napasti su nužne, jer su posljedice istočnoga grijeha, 
jer nečisti duh njima nastoji smesti čovjeka i navesti 
ga na zlo, na grijeh. Kada te snađe kakova napast, bori 
se i gledaj, da je nadvladaš. Samom svojom moću teško 
ćeš je nadjačati, ali s Božjom pomoću bit će ti to lako. 
Tu ti dovikuje sveti Pavao: Sve mogu u onome, koji 
me krijepi. Bori se dakle! U borbi kuša se tvoja vjera, 
tvoje ufanje i tvoja ljubav prema Bogu. Pamti zato riječi 
Svetoga Pisma: Valja ti prije proći kroz vatru i vodu, 
nego li ćeš dospjeti do odmora! 

XXIX. 

Savjet. 

Pjesmica pape Leona XIII. 


j||ad nečisti đavao 
!jf Svojim kužnim dahom 
Otrov bude sipao 
Na te silnim mahom, 
Kad već duše zasjeni 
Car ti liepi, krasni, 

K netaknutoj Djevici 
Srce dić ne kasni! 

Nek’ orose suzice 
Stidne oči tvoje, 

Spram te dobre Majčice 
Šalji molbe svoje! 

Tvoj u vapaj uzdah se 
Nek’ obrati tada. 

Majko, reci, spasi me, 

Ti si moja nada! 

S anđelima baštinik 
Vječnih slasti neba 
Ne daj, da ko neharnik 
Vjerom uskoleba. 

Ni đavolu popusti, 
Djevo čista, blaga 
Dušu moju zaštiti 
Od svih grješnih ljaga! 

XXX. 

Čemu siromaštvo? 

Hfveti Antonin bio je nadbiskup u Florenciji u Italiji. 

Jednom pođe u grad na šetnju. Nad krovom jedne 
j kuće opazi anđele, kako silaze i uzlaze. Sveti An¬ 
tonin zapita, ko stanuje u toj kući. Ljudi mu rekoše, 
da tu stanuje neka uboga udovica sa tri kćeri i da sve 
skupa životare u velikoj bijedi. Od toga časa slao bi 
sveti biskup toj nevoljnoj obitelji često znatnu milostinju. 

Minu neko vrijeme, a sveti Antonin opet zaputi u 
šetnju kroz grad. Šećući dospije i do one kuće, u kojoj 
je prebivala ona udovica sa tri svoje kćeri. Nad kućom 
zamijeti svetac zle duhove, kako se vesele i raduju. To 
ga silno začudi. Upita za to susjede, kako živi sada 
udovica sa svojima? Oni mu rekoše, da udovica sa 
svoje tri kćeri vodi raskalašen život, da čita s kćerima 
zle knjige i da ne mari za Boga. Stoga im odmah us¬ 
krati potporu. 

❖ * 

* 

Na svijetu imade mnogo siromaka, mnogo siro¬ 
maštva. Siromaštvo nije zlo, samo ako ga primaš rado 



- 64 — 


iz ruke Božje i ako ga strpljivo podnosiš. Isus Krist je 
bio tako ubog, te nije imao kamo glavu nasloniti; Bla¬ 
žena djevica Marija provodila je dane u najvećem 
uboštvu; a isto nalazimo u svetom Josipu i tolikim dru¬ 
gim svecima i sveticama. Spasitelj sam veli: blaženi 
siromašni duhom, jer je njihovo kraljevstvo nebesko. 
Ako se dakle nahodiš u siromaštvu, snosi ga strpljivo, 
ne stidi ga se, nego ga promatraj svjetlom svete vjere, 
koja će te uputiti, da te siromaštvo čini nalik na Isusa 
i osobitim miljenčetom njegovim. Sjeti se, da siromaštvo 
vodi k Bogu, a bogatstvo da je često zamka puna 
pogibli. 

XXXI. 


Siromacima. 

j, kakve boli, kakve muke 
Potucati se širom svieta, 

Za milodarom pružat ruke 
Sred ljute zime, vrućeg ljeta! 
Ah, ima, ima sviet taj zla, 

A1 ne će da za njega zna. 

Bogataš često od obiesti 
Već ne zna, što da misli, radi, 
Da udobnije još se smjesti, 

Da život bolje si zasladi. 

Za biednika je leden, suh, 

Na prošnje njegve tvrd i giuh. 

A1 ipak ima jedno mjesto, 

Gdje osjeća se, što je muka, 
Odakle već se javi često 
Na korist biednu dobra ruka, 
Da olakša mu žića trud 
I utješi mu jadnu grud! 

To ona vam je uviek ista 
Odabranica dobra, vjerna; 

To crkva vam je Spasa Krista, 
Ta dobrotvorka neizmjerna. 

Ta, Kristov njome ravna duh, 
Pa biednim rado lomi kruh! 

0, čujte, čujte, siromasi, 

Utecite se podno križa! 

Tu za vas bit će blagi čaši, 

Tu pomoć bit će vam najbiža. 
Kralj siromaka Isus Bog 
Od svega štitit će vas zlog! 



* 

XXXII. 

Ne ukradi. 


J£/io neki lovac, koji je u svome stanu imao škvorca. 

Izvježbao ga je tako, te je mogao govoriti nekoliko 
riječi. Kada bi ga lovac zapitao: gdje si, škvorče?, odjavio 
bi mu se ovaj sa: tu sam tu! Jednoga dana poslaše su¬ 
sjedi lovčevi k njemu svoga sina, da im donese novine. 
Kako lovca nije bilo doma, u sobi, uze dječak hitro 
pticu i sakrije ju u džep. Izišavši iz sobe susrete lovca, 
koji se je upravo vratio kući. On zaustavi dječaka, pođe 
s njime do vrata svoje sobe i, da učini djetetu veselje, 
poviče: gdje si, škvorče? Na silno začuđenje lovčevo 
odazove se škvorac iz džepa dječakova i zakriči glasno : 
tu sam tu! Lovac na to oštro pogleda dječaka, a ovaj 
malo da se nije obeznanio od stida. Dječak dašto vrati 
lovcu pticu i ode sav posramljem i postiđen kući. Od 
toga časa nije više nikada posezao za tuđim dobrom. 

* * v 
* 

Bog zabranjuje uzimati tuđe bez pitanja i proti vla¬ 
snikovoj volji. Ta je zabrana sadržana u sedmoj Božjoj 
zapovijedi. Ko ne drži te zapovijedi, griješi, jer krade. 

Ko pak krade, nije pošten čovjek niti valjan kršćanin 
Onaj dječak, mislit ćeš, nije uzeo veliku stvar. Sagrije¬ 
šio je, ukrao je. Ukrao je jedared neki dječak svojim 
sestrama neke malenkosti, sitnice. Otac ga je radi toga 
kaznio. Jednom zgodom poslije toga upita taj dječak 
oca: Oče, zašto si me onomadne onako jako kaznio, 
premda sam uzeo sestrama tek neke malenkosti? Otac 
mu na to odvrati: Kaznio sam te, sinko, zato tako strogo, 
da iz malena tata ne postaneš velikim. Jest, tako je! Ko 
s malim počne, s velikim svrši. Mnoga se djeca naviknu 
na male krađe, pa danas sutra počinjaju veće, postanu 
nepoštena i dođu pod ključ, u tamnicu. Zato ne diraj u 
tuđe, nego budi zadovoljan sa svojim. Krivo stečeno, 
nije blagosloveno! 












XXXIII. 

Ljubi istinu! 

fUjjok je Vashington, slavljeni predsjednik sjevero-ame- 
rikanskih slobodnih država bio još dječak, pozlijedi 
jedared štapom najmilije drvo svoga oca, prekrasnu treš¬ 
nju. Oštećeno drvce moradijaše na svaki način uginuti. 
Saznavši za to nedjelo Vashingtonov otac silno se rasrdi 
i stane tražiti krivca. Svi ukućani izjaviše, da su nevini. 
Najzad upita otac pravoga krivca — svoga sina. Ovaj 
pak odgovori: „Oče, ja ne mogu lagati: ja sam to uradio". 
Ova iskrenost silno razveseli oca, on pohvali dječaka i 
reče: „Tvoja mi iskrenost više vrijedi, nego tisuću tre¬ 
šanja". Zato nije nimalo kaznio dječaka. 

* 

* * 

Valjan i čestit čovjek mora biti istinit t. j. mora 
ljubiti istinu. Bog je istinit, pa hoće da to i mi budemo, 
jer nas je stvorio na sliku i priliku svoju. Zato su i sami 
pametniji pogani mrzili na lašce. Car Klaudije dao je kuću 
nekoga lašca razvaliti, imutak mu uzeti, a njegovu obi¬ 
telj prognati. Ako je ovako učinio poganin, koliko li više 

moramo ljubiti istinu mi kršćani, učenici 
stoga, jdrago moje, istinu. Ne budi kao 
čije bije, a drugčije pokazuje. Budeš li 
svijet će te štovati kao pošteno čeljade, 
sveta, svetija nego ikakvo dobro, što 
Neka ti usta vazda govore istinu, pa i 
skriviš, te se bojiš opomene, ukora ili 
nije mali Vashington lijepo ponio? Čini 





Isusovi! Ljubi 
ura, što drug- 
uzor istinitosti, 
komu je istina 
ga zemlja daje. 
onda, kada što 
kazne. Zar se 
i ti tako! 

XXXIV. 


Ne ogovaraj! 


(Spozio se željeznicom samostanac, redovnik. Bio- je 
sam u željezničkom odjelu. Kraj sebe objesi o čavao 
krunicu. Na prvoj postaji stupi u dotični odio neka žena, 
koja je imala obješenu krunicu o ruku. Morala je dakle 
biti pobožna. Za malo razvije se razgovor među njom i 
onim redovnikom. Žena, što je pridošla u odio, u kojem 
se je redovnik vozio, poče nemilo ogovarati svoga nekog 
susjeda. Na to će redovnik: „Znate li što? Hajde da 
izmolimo jednu krunicu za toga vašeg susjeda!" Re¬ 
dovnik stane moliti, a žena s njime. Kada su bili za 


jedno četvrt ure gotovi s krunicom, počne žena opet 
govoriti: „Ta da, s mojim bi se susjedom dalo još iz¬ 
držati, ali je susjeda još gora od njega". Redovnik joj 
ne dade da dalje govori, nego reče: „To ćemo i za su¬ 
sjedu izmoliti krunicu 1 -'. Opet izmoliše krunicu, a onda 
poče opet žena iz nova: „Punica je susjedova prava 
sotona: od nje moraju svi da trpe“. Samostanac opet 
odmah predloži: ,.Pa hajde da i za punicu izmolimo 
jednu krunicu!“ Dok su ovako i treći put molili, stane 

vlak i oni se nađu na zadnjoj postaji. Redovnik se 
oprosti sa jezičavom ženom i reče: „Kada se opet sa¬ 
stanemo, bit će opet lijepo. Danas smo baš žarko mo¬ 
lili". Žena mu na to odgovori: „Velečasni! S vama se 
više nikada ne ću voziti!" 

* * 

* 

Ružno je dirati u tuđe blago, ali je još gadnije di¬ 
rati u tuđe poštenje i tuđi dobar glas. Uzimati drugome 
poštenje i dobar glas — gadna je opačina. Zato se 
čuvaj toga. Ako ne možeš ništa dobra reći o bližnjemu, 
a ti radije šuti. Govore li pak drugi zlo o bližnjemu, 
pokaži, da ti nije drago slušati takove govore, a ako 
možeš, ušutkaj ovakove dušmane tuđega poštenja i tu¬ 
đega dobrog glasa. 

XXXV. 

Zlatna zrnca. 

1. 

Troje čini život liep i ubav — 

Živa vjera, ufanje i ljubav. 

2 . 

Ako postić želiš jednom sreću bolju, 
Božjoj svoju uviek podvrgavaj volju. 

3. 

Blagodat je silna dragocjeno vrieme: 
Svega dobra u njem nalazi se sjeme. 

4. 

Ruku imaj viek kod rada, 

Srce daruj Bogu svom; 

Tad ćeš se od mnogih jada 
Očuvat u žiću tom. 


— 74 — 


5 . 


Dobra knjiga veliko je blago. 

Nek’ i tebi bude milje drago: 

Iz nje čovjek mnogo se nauči, 

Mnogo liepa, korisna poluči. 

6. 

Da te mimoiđu razni kobni jadi, 

Drži se načela: „moli se i radi!“ 

7. 

Na istinu neka spremna su ti usta, 

A laž neka bježi viek od tebe pusta. 

8 . 

Najveća je sreća savjest mirna, čista: 
Blaženstvo se u njoj ove zemlje blista. 

9. 

Mudro zbori i oprezno šuti, 

Pa ćeš manje prigovora čuti. 

10 . 

Treba ti kroz vatru i kroz vodu proći, 
Ako želiš jednom do odmora doći. 

11 . 

Prekrasna je ruža i najljepši cviet 
Život Bogu mio, krepostan i svet. 

12 . 


Za života nastoj vjerno svega, 

Da svoj narod ljubiš i radiš za njega. 

13. 

Isusovo Srce nek ti oslon bude, 

Nasrtaji pakla da ti ne naude. 

14 . 

Štuj i ljubi Mariju sveđ u žicu svom: 
Sigurno ćeš doći tad u nebeski dom. 

15. 

Kuda goder žiće bude tebe neslo, 

Bog i vjera neka bude tvoje geslo. 

16. 

Nikad se ne tuži, da ti sreće nema, 
er znaj, da je svaki čovjek sam si sprema. 

17. 

Nikoga ne sliedi, nego savjest samo: 

Jedini to put je u raj vječni tamo. 

18. 

Svaki križ, što život ti ga nosi, 

Svaki jad, što tebi usprkosi, 

Svaki trn, što tebe kad ubode — 

Neka tebe samo k Bogu vode! 

XXXVI. 


Gore srce! 


siepo ti je, kad proljeće svane, 

Divne počne pokazivat čare. 

Drveću se zazelene grane, 

Cvieću čaške na suncu se žare. 

Sve cvate i buji, 
Svuda život struji! 


Proljet slika života je mlada, 

Kada sve je u razvoju kitnu; 

Mladost doba truda je i rada 
Za budućnost tamnu, nedohitnu. 

Mladost ti je vrieme, 
Kad se sadi sjeme! 


Izminut će hitro mladi danci, 

Nestat hitro onoga će milja, 

Što ga tvore mladenački sanci, 

A domaknut kruta će se zbilja. 

Život bo je škola 
Stradanja i bola 

Ko što sunce u proljeću svieti, 
Obasjava bregove i ravni, 

Tako neka žar ti vjere sveti 
U životu nikad ne potavni. 

Vjera nek te živa 
Svega prosjajival 

Ona neka misli tvoje diže 
Prema nebu i vječnome Ocu. 

Blago onom, koj zasluge niže 
Na milenom njegovu kriocu. 

Djela neka sva ti 
Zadah vjere prati 1 

Survat na te mnoge će se boli, 

Mnogi trh će pritisnut ti pleća, 

Jer na zemlji, ovoj suznoj doli 
Nemoguća stalna ti je sreća. 

Vjera neka ne da, 
Da ti duša preda 1 

Kud ti noge u životu pođu, 

Neka vjere luć te i tud sliedi; 

Kakve goder biede na te dođu, 

Ne će moć’ da isto te ozliedi. 

Vjeru snagu dat će, 
Da se opreš jače! 


Gore srcel — vjera veli eto. 

To ti budi pravilo života; 

To ti budi ono geslo sveto, 

Što do rajskih dovest će divota 

Tvoje cielo biće 
U nebesko žićel 

